 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕልፊ ዝበሎ ፅልዋ ካብ ዝፈጠሩ ዛንታታት ቢቢሲ ትግርኛ 30 ጥቅምቲ 2018 ናብቶም ከም ሃንዛ ድርብ ታሪኽ ዝተዓደሉ ጎቦታት ዓድዋ ናብ እንዳ ማርያም ሸዊቶ ሪፖርተርና ግርማይ ገብሩ ብሓሳብ ክወስደኩምዩ ኣብኡ ረጕድ መሬት ትግራይ ዘብቈላ ሓንቲ ልበ ብርሃን ዋዕሮ ክትላለዩ ኢኹም እንዳ ማርያም ሸዊቶ ኢትዮጵያውያን ምስ ጥልያን ሕልኮን ቅልስን ዝገጠምሉ መሬትና ኣይነጫኑን ኢሎም ሓፊስ ደሞም ዝኸዓውሉ እዩ ሎሚ እውን ደቂ እምብይታ የተኣናግድሎ ንድኽነት ገፅ ኣይንህብን ፈላፍል ማይ እንዳ ማርያም ሸዊቶ ገቲእና ክነልምዕ ኢና ዝበሉ ሰባት ሰፊሮምሉ ኣለዉ እንዳ ማርያም ሸዊቶ ሓምላዋይ ልባስ ዝተኸደነሓጋይን ክረምትን ንምፍላይ ዘፀግም ወትሩ ሰውሕን ዱርን ዘይፍለዮ ምድራዊ ገነት ምዃኑ ኣእዳውካ ጠቒዕኻ ይምስከረሉ ኣብ እንዳ ማርያም ሸዊቶ እንዳ ኣያ ዝበሎ ማማይ ወሊዶም ጓሎም ሕልፊ ኢሎም ሰምዮማ ሕንጠይ ሕልፊ ምስ ተወለደት ከም ሃገራ ሰለስተ ግዜ ተዓሊሉላ አዒንታ ቈላሕ ኢለን ክጥምታ ወለዳ ብርኪ ሓፂን ተባሂላ ክትተርር ተመንዮምላ ልበ ብርሃን ዓይነ ስውርቲ ኣርዑተይ ፀይረ ገስጊሰ ናብ ግራተይ ዘበናዊ ድኹዒ ኣልቦ ሕርሻ ሕልፊ ክሳብ ጓል ሸውዓተ ዓመት ትገብር ሕብሪ ዓለም ብመርዓት ዓይና ኣለልያታ እያ ብድሕሪኡ ግን ብርሃን ኣዒንታ ተደፊኑ ብኣንፃሩ ብርሃን ልባ ድማ ካብቲ ዝነበሮ ዝያዳ ምሉእ ንምሉእ ተኸፊቱ ሓረስቶት ወለዳ ተወሳኺ ተስካም ኰይናቶም ግን ድማ ዘይምሱል መሲሎም ኣዕብዮማ ሕልፊ ክንዲ ሰብ ምስ ኰነት ኣላዕሉኒ ኣይበለትን የግዳስ ነብሳ ባዕላ ክተልዕል ሓለነት ከም ሰብ ኣዒንተይ ዓዊረ ኢላ ኣስተማሲላ ፃዕዳ መንዲል ዘርጊሓ ኣብ ወሰን መንገዲ ምልማን ብሕልሚ እኳስ ኣይተራኣያን ከም ኣዳነታታ ማዕረ ቈልዑ ወሊዳ ክተዕብይ ከምእትኽእል ኣመነት ልቢ እምበር ዓይኒ ኣይርእን ዝብልዋ ምስላ ተመርኵዛ ብልባ እናተመርሐት ኣእዳዋ ኣሕርፊፋ ክትሰርሕ መረፀት ናብ ግራት ወፊራ መሬት ኵዒታ ዘሪኣ ኰስኵሳን ፅሂያን ቆፎ ቤታ መለአት ደቃ ጣይታን ሃንዛን ኣምሪፆም ዝጐምዱ እምበር ኢድ ካልኦት ዘማዕድዉ ከምዘይኰኑ ብግብሪ ኣርአየት ኣብ 34 ዕድሚኣ ሓሙሽተ ቈልዑ ወሊዳ እሞ ድማስ ሓዳር የብላን በይና ተዕብዮም ምስ ደቃ ኰይና ዝተፈላለዩ ዝራእቲ ኣሕምልትን ፍራምረን ተፍርይ ደቃ ተምህር ሕልፊ ብግልባጡ ተመሊሳ ንወለዳ እውን ትሕግዝ ኣብቲ ዓዲ ኣብነታዊት ብምዃን ንብዙሓት ኣተባቢዓ እያ ኣዒንተይ ምርኣይ ኣብዩኒ እዩሞ ኣእዳውኩም ኣለቅሑኒ ኣይበለትን ማይ ካብ ራህያ ብእግራ እናሓቘነት ብስትሂና ፓምፕ ማይ ተስትይ ጉዳይ ደቀንስትዮ ገጠር ዓድዋ ቃንጃ ብዕራይ ሸሊመናኣ ኣካላት መንግስቲ እውን ዒላ ማይ ኩዒቶምላ እቲ ዒላ ማይ መሊኡ እንተሎ ሰኣን ጀነሬተር ማይ ክትጥቀመሉ ኣፀገማ ኣብ ግራታ ውዒላ ድማ ናብ ገዛኣ ተመሊሳ ድራር ደቃ ክትስንክት ጭራሮ ገፋፊፋ ሓዊ ትእጉድ ሎሚ ደኣ ራሄል ጓላ ኣኺላትላ ሓጋዚት ኣጥርያ እንድያ ኣፈወርቂ ወዳ ኣብዑር ፀሚዱ ናዓ ሆኒ ጭላይ ናዓ ሆኒ. 